आई नेक्‍स्‍ट, बनारस से खबर है कि वरिष्‍ठ पत्रकार एवं सिटी इंचार्ज राजनाथ तिवारी ने इस्‍तीफा दे दिया है. वे जागरण ग्रुप के इस बच्‍चा अखबार की लांचिंग के समय से जुड़े हुए थे. सूत्रों का कहना है कि अखबार के संपादकीय प्रभारी विश्‍वनाथ गोकर्ण ने राजनाथ तिवारी के सामने इस तरह की स्थिति पैदा कर दी थी कि उन्‍होंने इस्‍तीफा देना ही बेहतर समझा. राजनाथ तिवारी लगभग तीन दशकों से बनारस की पत्रकारिता में सक्रिय हैं तथा तेजतर्रार पत्रकार माने जाते हैं.